ปกติไม่เคยคิดจะกินอาหารทะเลบนห้างเลยครับ เพราะบ้านก็ใกล้สะพานปลาอยู่แล้ว หาทานได้ง่าย จนบางครั้งเบื่อๆซะด้วย สิ่งหนึ่งที่คิดไว้คือ ราคาคงจะแพงมากพอควร และสงสัยในความสด วันนี้นึกไงไม่รู้ คิดอยากจะชิมแหลมเจริญซีฟู้ด ผมเคยกินร้านต้นตำรับที่ปากน้ำ จังหวัดระยอง เด้วนี้พัฒนาจนมีถึง 12 สาขาเข้าไปแล้ว สิ่งนึงที่ตั้งข้อสังเกตุไว้เลย ถึงความสม่ำเสมอ ของรสชาตของในแต่ละสาขา ว่าจะบริหารเช่นไร และความสดของวัตถุดิบ 

## ผลทดสอบการชิม ##

แกงคั่วปูหน่อไม้ดอง : เด็ดสุด!! อร่อยจริงๆ จานนี้ยกนิ้วให้เลย ปูสดมากๆ ถึงมากที่สุด เนื้อแน่น และหวานมาก รสชาตกลมกล่อม ลงตัว ทุกอย่างผสมกันได้แบบพอดิบพอดี เลยทำให้ราคา 500 บาท ดูไม่แพงอะไรเลย

กุ้งอบวุ้นเส้น : ผมลองชิมสูตรของแหลมเจริญ จะอบแบบใส่นมสด รสชาตก็อร่อยนะ ใช้กุ้งแชบ๊วยสดๆ ตัวโตๆ แต่ผมรู้สึกว่าชอบสูตรปกติ แบบอบใส่ซีอิ๊วมากกว่า

น้ำพริกไข่ปู : รสชาตดีเยี่ยมครับ อร่อย รสจัด แต่ให้ผักลวกมาน้อยไปนิดนึงนะ มันไม่พอ อิอิ

หมึกกระเทียม : ชุบแป้งมาบางๆ กำลังดี กรอบๆ กลิ่นหอมกระเทียม อร่อยครับ

โดยรวมแล้ว ถือว่าน่าประทับใจ ในเรื่องรสชาต ที่รักษามาตราฐานไว้ได้ดี เรื่องความสดวัตถุดิบ ทำได้อย่างยอดเยี่ยม และเรื่องราคา ที่สมเหตุผล